Lav et referat af nedenstående tekst:

Tekst:
En lærer på Løkken Skole er smittet med coronavirus, og det betyder, at flere lærere og elever er sendt hjem. Konkret drejer det sig om fem lærere og tre elever i 3. klasse, der nu skal i selvisolation. Skolen har fulgt retningslinjerne fra Styrelsen for Patientsikkerhed, og for at være helt sikre, har de været ekstra forsigtige og besluttet at hjemsende alle, der har været inden for en meters afstand af læreren - uanset hvor lang tid, kontakten har fundet sted. - Vi har talt med læreren om, hvem vedkommende har været tæt på i løbet af den sidste uge, og så har vi sendt dem hjem, siger Michael Slot Pihl, der er skoledistriksleder for Løkken-Vrå Skole. Han fortæller, at den pågældende lærer har været meget forsigtig og har været god til at holde afstand. - Derfor har vedkommende ikke haft tæt kontakt med særlig mange – heldigvis, siger Michael Slot Pihl. Læreren havde ikke symptomer på coronavirus, og blev blot testet for en sikkerheds skyld. Skoledistriktslederen fortæller, at skolen, der i forvejen har haft stort fokus på rengøring, onsdag har sat ekstra meget ind med rengøring.

Referat:
Fem lærere og tre elever er sendt hjem, efter en lærer på Løkken Skole er testet positiv for covid-19.